62021CO0450_INF
Unionin tuomioistuimen määräys (kuudes jaosto) 18.5.2022 – Ministero dell’istruzione (Sähköinen lahjakortti)
(asia C-450/21) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Sosiaalipolitiikka – Direktiivi 1999/70/EY – EAY:n, UNICEn ja CEEP:n tekemä määräaikaista työtä koskeva puitesopimus – 4 lausekkeen 1 kohta – Syrjintäkiellon periaate – Työehtojen käsite – Opettajille jatkuvaa kouluttautumista ja täydennyskoulutusta varten myönnetty palkanlisä)
1.
Sosiaalipolitiikka – EAY:n, UNICEn ja CEEP:n tekemä määräaikaista työtä koskeva puitesopimus – Direktiivi 1999/70 – Soveltamisala – Ministeriön opettajaksi palkkaama henkilö – Kuuluminen soveltamisalaan
(Neuvoston direktiivin 1999/70 liitteessä olevan 3 lausekkeen 1 kohta ja 4 lausekkeen 1 kohta)
(ks. 30–32 kohta)
2.
Sosiaalipolitiikka – EAY:n, UNICEn ja CEEP:n tekemä määräaikaista työtä koskeva puitesopimus – Määräaikaisten työntekijöiden syrjinnän kielto – Työehdot – Käsite – Opettajille jatkuvaa kouluttautumista ja täydennyskoulutusta varten myönnetty palkanlisä – Kuuluminen soveltamisalaan
(Neuvoston direktiivin 1999/70 liitteessä olevan 4 lausekkeen 1 kohta)
(ks. 33 ja 35–38 kohta)
3.
Sosiaalipolitiikka – EAY:n, UNICEn ja CEEP:n tekemä määräaikaista työtä koskeva puitesopimus – Direktiivi 1999/70 – Erilaisen kohtelun oikeuttavat asialliset syyt – Käsite – Huomioon otettavat seikat – Ministeriön vakinaiselle opetushenkilöstölle jatkuvaa kouluttautumista ja täydennyskoulutusta varten sähköisellä lahjakortilla myönnetty palkanlisä – Sitä, että kyseistä palkanlisää ei myönnetä määräaikaisessa palvelussuhteessa olevalle opetushenkilöstölle, ei voida hyväksyä
(Neuvoston direktiivin 1999/70 liitteessä olevan 4 lausekkeen 1 kohta)
(ks. 45–48 kohta ja tuomiolauselma)
Ratkaisu
EAY:n, UNICEn ja CEEP:n tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY1 liitteessä olevan 18.3.1999 tehdyn määräaikaista työtä koskevan puitesopimuksen 4 lausekkeen 1 kohtaa tulkittava siten, että se on esteenä sellaiselle kansalliselle säännöstölle, jossa varataan ainoastaan opetusministeriön vakinaiselle opetushenkilöstölle mutta ei saman ministeriön määräaikaisessa palvelussuhteessa olevalle opetushenkilöstölle jatkuvaa kouluttautumista ja täydennyskoulutusta varten vuodessa 500 euron palkanlisä sähköisellä lahjakortilla, jota voidaan käyttää hankittaessa, myös digitaalisessa muodossa, kirjoja ja oppaita, ammattipätevyyttä ylläpitäviä julkaisuja ja aikakausjulkaisuja, tietokoneita ja tietokoneohjelmistoja, täydennyskoulutukseen ja ammattipätevyyden ylläpitoon liittyviä kursseja, ammattiin liittyviin jatkotutkintoihin johtavia kursseja, pääsylippuja teatteri- ja elokuvaesityksiin, museoiden, näyttelyjen, kulttuuritapahtumien ja esitysten pääsylippuja, muita koulutuspalveluja sekä yhteyspalveluja, jotta he voivat täyttää opetuksen jatkamista etäopetuksen keinoin koskevan velvollisuutensa.
(
1
)	EUVL C 422, 18.10.2021.